Document ID: 32011R1359

REGOLAMENT TAL-KUNSILL (UE) Nru 1359/2011
tad-19 ta’ Diċembru 2011
li jemenda r-Regolament (UE) Nru 7/2010 li jiftaħ u jipprovdi għall-ġestjoni ta’ kwoti tariffarji awtonomi tal-Unjoni għal ċerti prodotti agrikoli u industrijali
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 31 tiegħu,
Wara li kkunsidra l-proposta mill-Kummissjoni Ewropea,
Billi:
(1)
Sabiex ikunu żgurati fornimenti suffiċjenti u mingħajr interruzzjoni ta’ ċerti prodotti li l-produzzjoni tagħhom mhijiex suffiċjenti fl-Unjoni u biex jiġi evitat kwalunkwe disturb fis-suq għal ċerti prodotti agrikoli u industrijali, kienu nfetħu kwoti tariffarji awtonomi permezz tar-Regolament tal-Kunsill (UE) Nru 7/2010 (1). Il-prodotti fil-limiti ta’ dawk il-kwoti tariffarji jistgħu jkunu importati b’rati tad-dazju mnaqqsa jew b’rata ta’ dazju żero. Għall-istess raġunijiet huwa meħtieġ li jinfetħu, b’effett mill-1 ta’ Jannar 2012, kwoti tariffarji ġodda b’rata ta’ dazju żero għal volum xieraq għall-prodotti bin-numri tal-ordnijiet 09.2928 u 09.2929, billi dawk il-prodotti jiżdiedu fil-lista fl-Anness tar-Regolament (UE) Nru 7/2010.
(2)
Il-volumi għall-kwoti tariffarji awtonomi bin-numri tal-ordnijiet 09.2624 u 09.2640 mhumiex suffiċjenti biex jissodisfaw il-bżonnijiet tal-industrija tal-Unjoni għall-perijodu kurrenti tal-kwota li jintemm fil-31 ta’ Diċembru 2011. Konsegwentement, dawk il-volumi tal-kwoti għandhom jiżdiedu b’effett mill-1 ta’ Lulju 2011.
(3)
Il-volumi għall-kwoti tariffarji awtonomi bin-numri tal-ordnijiet 09.2603, 09.2629, 09.2632, 09.2816 u 09.2977 għandhom jiġu sostitwiti bil-volumi stabbiliti fl-Anness ta’ dan ir-Regolament.
(4)
Ma għadux fl-interess tal-Unjoni li jitkomplew jingħataw kwoti tariffarji fl-2012 għall-prodotti bin-numri tal-ordnijiet 09.2815, 09.2841 u 09.2992, li għalihom tali kwoti kienu ġew stabbiliti fl-2011. Dawk il-kwoti għandhom għalhekk jingħalqu b’effett mill-1 ta’ Jannar 2012 u l-prodotti korrispondenti għandhom jitħassru mil-lista fl-Anness tar-Regolament (UE) Nru 7/2010.
(5)
Fid-dawl ta’ bosta bidliet li għandhom isiru, l-Anness tar-Regolament (KEE) Nru 7/2010 għandu jiġi ssostitwit kompletament fl-interessi taċ-ċarezza.
(6)
Ir-Regolament (UE) Nru 7/2010 għandu għalhekk jiġi emendat kif meħtieġ.
(7)
Ladarba l-kwoti tariffarji għandhom isiru effettivi mill-1 ta’ Jannar 2012, dan ir-Regolament għandu jibda japplika mill-istess data u jidħol fis-seħħ immedjatament,
ADOTTA DAN IR-REGOLAMENT:
Artikolu 1
L-Anness tar-Regolament (UE) Nru 7/2010 huwa b’dan sostitwit bit-test li jinsab fl-Anness ta’ dan ir-Regolament.
Artikolu 2
B’effett mill-1 ta’ Lulju 2011, fl-Anness tar-Regolament (UE) Nru 7/2010:
-
il-volum għall-kwota tariffarja awtonoma bin-numru tal-ordni 09.2624 huwa stabbilit għal 950 tunnellata,
-
il-volum għall-kwota tariffarja awtonoma bin-numru tal-ordni 09.2640 huwa stabbilit għal 11 000 tunnellata.
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Huwa għandu japplika mill-1 ta’ Jannar 2012, ħlief għall-Artikolu 2 li għandu japplika mill-1 ta’ Lulju 2011.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, id-19 ta’ Diċembru 2011.

Labels: 3
1
6